  Виталий Пронин Егит ужбергатӥсьёс Семён Семёнов но Роман Дементьев удмурт крезьгур дунне бергатонэз азьланьто. Табере соос пичи кырӟасьёсты калыклы возьматыны басьтӥськизы. 24-тӥ шуркынмонэ «Пичи Зарни перепеч» концертын-вожвылъяськонын пичи уӵыпиос бадӟымъёсын - удмурт эстрадаысь кизилиосын - ӵош кырӟалозы. Удмурт театрлэн сцена вылаз бӧрсьысь бӧрсе 12 пар потоз:Валентина Пудова - Настя Воронцова,Анатолий Эркишев - Марийка Камали,Татьяна Ишматова - Надежда Каткова,Алина Антонова - Дарина Бочкарёва,Анна Плотникова - Карина Северьянова,Геннадий Бекманов, Александр Баймурзин - Варя Шушкова,Иван Григорьевых - Юля Камали,Геннадий Ганьков - Женя Баранов,Марина Галичанина - Арина Дементьева,Ullapalla Boy - Тимофей Черепанов,Александр Катков - Надежда Котельникова,Дмитрий Загребин - Денис Бочкарёв.Роман Дементьев, ӵошатсконэз радъясь:Вераме потэ, жюри тужгес усто кырӟась нылпиез быръёз. Нош кизилиос пиналъёслы кырӟаны но сцена вылын асьсэды возьыны юрттозы. Ӵошатсконын вормисьлы туж ӟеч приз - планшет - дасямы! Мукетъёсыз пиналъёс но конкурсысь умой кузьымъёсын бертозы.Удмурт ужрадъёсъя «Зарни перепеч» центр удмурт нылпи кырӟанъя ӵошатсконэз «Мынам Удмуртие» телекомпаниен но Егитъёсын ужан министерствоен валче ортчытэ. Теги: Зарниперепеч  